CELEX: C2004/314/03
Language: et
Date: 2004-12-18 00:00:00
Title: Euroopa Kohtu (teine koda) 23. septembri 2004. aasta määrus liidetud kohtuasjades C-435/02 ja C-103/03 (Landgericht Essen'i ja Landgericht Hagen'i esitatud eelotsusetaotlused): Axel Springer AG versus Zeitungsverlag Niederrhein GmbH & Co. Essen KG ja Hans-Jürgen Weske (Kodukorra artikli 104 lõige 3 — Äriühinguõigus — Direktiiv 90/605/EMÜ, millega on muudetud direktiivide 78/660/EMÜ ja 83/349/EMÜ reguleerimisala — EÜ asutamislepingu artikli 54 lõike 3 punkt g (nüüd EÜ artikli 44 lõike 2 punkt g) — Usaldusühingu vormis äriühing, mille kõik täisosanikud on osaühingud GmbH & Co. KG — Raamatupidamise aastaaruannete avaldamine — Kolmandate isikute võimalus tutvuda nende dokumentidega — Kolmanda isiku mõiste — Eriti konkurentide kuulumine selle mõiste alla — Kehtivus — Õiguslik alus — Kutsevabaduse, pressivabaduse ja võrdse kohtlemise põhimõtted)

18.12.2004   
            
            
               ET
            
            
               Euroopa Liidu Teataja
            
            
               C 314/2
            
         
      EUROOPA KOHTU
   
   (teine koda)
   23. septembri 2004. aasta määrus
   liidetud kohtuasjades C-435/02 ja C-103/03 (Landgericht Essen'i ja Landgericht Hagen'i esitatud eelotsusetaotlused): Axel Springer AG versus Zeitungsverlag Niederrhein GmbH & Co. Essen KG ja Hans-Jürgen Weske (1)
   
   (Kodukorra artikli 104 lõige 3 - Äriühinguõigus - Direktiiv 90/605/EMÜ, millega on muudetud direktiivide 78/660/EMÜ ja 83/349/EMÜ reguleerimisala - EÜ asutamislepingu artikli 54 lõike 3 punkt g (nüüd EÜ artikli 44 lõike 2 punkt g) - Usaldusühingu vormis äriühing, mille kõik täisosanikud on osaühingud GmbH & Co. KG - Raamatupidamise aastaaruannete avaldamine - Kolmandate isikute võimalus tutvuda nende dokumentidega - Kolmanda isiku mõiste - Eriti konkurentide kuulumine selle mõiste alla - Kehtivus - Õiguslik alus - Kutsevabaduse, pressivabaduse ja võrdse kohtlemise põhimõtted)
   (2004/C 314/03)
   Kohtumenetluse keel: saksa
   Liidetud kohtuasjades C-435/02 ja C-103/03, mille esemeks on EÜ artikli 234 alusel Landgericht Essen'i (Saksamaa) ja Landgericht Hagen'i (Saksamaa) vastavalt 25. novembri 2002. aasta ja 11. veebruari 2003. aasta määrustega esitatud eelotsusetaotlused kohtuasjades Springer AG v. Zeitungsverlag Niederrhein GmbH & Co. Essen KG (C-435/02) ja Axel Springer AG v. Hans-Jürgen Weske (C-103/03), mis saabusid kohtukantseleisse vastavalt 2. detsembril 2002 ja 5. märtsil 2003, tegi Euroopa Kohus (teine koda) koosseisus: koja esimees (ettekandja) C. W. A. Timmermans ning kohtunikud J.-P. Puissochet ja R. Schintgen, F. Macken ja N. Colneric; kohtujurist: F.G. Jacobs, kohtusekretär: R. Grass, 23. septembril 2004 määruse, mille resolutiivosa on järgmine:
   
               1.
            
            
               Nõukogu 8. novembri 1990. aasta direktiiv 90/605/EMÜ, millega on muudetud direktiivi 78/660/EMÜ raamatupidamise aastaaruannete kohta ning direktiivi 83/349/EMÜ konsolideeritud aastaaruannete kohta nende direktiivide reguleerimisala suhtes võidi osas, millest tuleneb, et igaühel on võimalus tutvuda direktiivis viidatud vormis asutatud äriühingute raamatupidamise aastaaruannete ja tegevusaruannetega, ilma et isik oleks kohustatud kaitset vajavat õigust või huvi põhjendama, seaduslikult EÜ asutamislepingu artikli 54 lõike 3 punkti g (nüüd EÜ artikli 44 lõike 2 punkt g) alusel vastu võtta.
            
         
               2.
            
            
               Kahe esimese küsimuse uurimisel kohtuasjas C-435/02 ning teise ja kolmanda küsimuse uurimisel kohtuasjas C-103/03 ühenduse õiguse kutsevabaduse ja sõnavabaduse üldpõhimõtete valguses ei ilmnenud ühtegi asjaolu, mis võiks mõjutada direktiivi 90/605 kehtivust.
            
         
               3.
            
            
               Kolmanda küsimuse uurimisel kohtuasjas C-435/02 ja neljanda küsimuse uurimisel kohtuasjas C-103/03 võrdse kohtlemise põhimõtte valguses ei ilmnenud ühtegi asjaolu, mis võiks mõjutada direktiivi 90/605 kehtivust.
            
         
      (1)  ELT C 44, 22.2.2003.
   
      ELT C 12, 10.5.2003.